CELEX: 62011TN0074
Language: mt
Date: 2011-02-01 00:00:00
Title: Kawża T-74/11: Rikors ippreżentat fl- 1 ta’ Frar 2011 — Omnis Group vs Il-Kummissjoni

26.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/10
            
         Rikors ippreżentat fl-1 ta’ Frar 2011 — Omnis Group vs Il-Kummissjoni
   (Kawża T-74/11)
   2011/C 95/16
   Lingwa tal-kawża: ir-Rumen
   
      Partijiet
   
   
      Rikorrenti: Omnis Group Srl (Bukarest, ir-Rumanija) (rappreżentant: D.-A.-F. Tarara, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tilqa’ dan ir-rikors għall-annullament tad-deċiżjoni tal-Kumissjoni, tal-1 ta’ Diċembru 2010, fil-Każ COMP/39.784 — Omnis/Microsoft;
            
         
               —
            
            
               tirrinvija l-kawża lill-konvenuta għal deċiżjoni;
            
         
               —
            
            
               sussidjarjament, tiddeċiedi l-kawża hija stess u tilqa l-ilment tar-rikorrenti.
            
         
      Motivi u argumenti prinċipali
   
   Permezz tar-rikors tagħha, ir-rikorrenti titlob, skont l-Artikolu 263 TFUE, l-annullament tad-deċiżjoni adottata mill-konvenuta fl-1 ta’ Diċembru 2010 fil-Każ COMP/39.784 — OMNIS/Microsoft, li tiċħad l-ilment tar-rikorrenti dwar allegat aġir antikompetittiv ta’ Microsoft.
   Insostenn tar-rikors tagħha, ir-rikorrenti tinvoka l-motivi segwenti:
   
               (1)
            
            
               L-ewwel motiv huwa bbażat fuq il-fatt li r-rifjut tal-konvenuta li tinvestiga l-abbużi tal-kumpannija Microsoft fis-suq EAS/ERP (Entreprise Application Software/Entreprise Resource Planning) huwa bbażat fuq motivazzjoni infondata.
            
         
               (2)
            
            
               It-tieni motiv huwa bbażat fuq il-fatt li l-konvenuta evalwat b’mod żbaljat l-importanza tal-każ u waslet għall-konklużjoni infondata u illegali li l-problema invokata mir-rikorrenti ma hijiex ta’ interess għall-Unjoni Ewropea.
            
         
               (3)
            
            
               It-tielet motiv huwa bbażat fuq il-fatt li d-deċiżjoni tal-konvenuta li ma tieħux azzjoni fir-rigward tal-ilment tar-rikorrenti hija infondata u illegali, inkwantu tikser id-drittijiet tar-rikorrenti.
            
         
               (4)
            
            
               Ir-raba’ motiv huwa bbażat fuq il-fatt li l-konvenuta adottat id-deċiżjoni tagħha mingħajr ma kellha dokumenti li juru l-affermazzjonijiet ta’ Microsoft, b’mod li, minħabba din id-deċiżjoni, l-aġir antikompetittiv li huwa s-suġġett ta’ dan l-ilment kompla, u l-iżvilupp tar-rikorrenti baqa’ imblukkat.